6. ΒΑΣΙΛΙΚΟΝ ΔΙΑΤΑΓΜΑ της 17 Μαΐου/7 Ιουν. 1955 Περί του ασκούντος την ποινικήν αγωγήν παρά τω Διαρκεί Στρατοδικείω Λαρίσης. Έχοντες υπ’ όψιν: 1.Το άρθρον μόνον του Α.Ν. 169/1945 «περί διατάξεων αφορωσών την ίδρυσιν Στρατοδικείων». 2.Το άρθρ. 3 του από 13.4.1945 Β. Δ/τος «περί ιδρύσεως Στρατοδικείων». 3.Την παρ. 2 του άρθρ. 269 Σ.Π.Κ. 4.Την υπ’ αριθ. 227/1955 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Αμύνης Υπουργού, απεφασίσαμεν και διατάσσομεν: Άρθρον μόνον.-Την Ποινικήν Αγωγήν παρά τω Διαρκεί Στρατοδικείω Λαρίσης, ιδρυθέντι δια του από 13/18 Απρ. 1945 Β. Δ/τος, του δημοσιευθέντος εις το υπ’ αριθ. 97/1945 (τεύχ. Α΄) ΦΕΚ, θα ενασκή από 1ης Μαΐου 1955 ο Διοικητής της Ι Μεραρχίας, τούτου δε δι’ οιονδήποτε λόγον κωλυομένου ο νόμιμος εν τη διοικήσει αναπληρωτής του. Εις τον αυτόν επί της Εθνικής Αμύνης Υπουργόν ανατίθεμεν την δημοσίευσιν και εκτέλεσιν του παρόντος. Σελ. 184(α)

[Source: greek_legal_code_raptarchis | Tokens: 840]